**সাঁইখোম মীরাবাই চানু** (ইংরেজি: Saikhom Mirabai Chanu; জন্ম: ৮ আগস্ট ১৯৯৪) একজন ভারতীয় ভারোত্তোলক। ২০১৪ সাল থেকে আন্তর্জাতিক ইভেন্টে ৪৮ কেজি শ্রেণিতে একজন নিয়মিত উপস্থিতি, গ্রীষ্মকালীন অলিম্পিক, বিশ্ব ভারোত্তোলন চ্যাম্পিয়নশিপস এবং কমনওয়েলথ গেমসে বহু পদক জিতেছেন। ভারত সরকার তার ক্রীড়ায় অবদানের জন্য তাকে সম্মানসূচক পদ্মশ্রী দ্বারা সন্মানিত করেন।

২০১৪ কমনওয়েলথ গেমস, গ্লাসগোতে চানু ৪৮ কেজি ওজনের শ্রেণীতে রৌপ্য পদক জিতেছেন; তিনি গোল্ড কোস্ট অনুষ্ঠিত ২০১৮ কমনওয়েলথ গেমসে, গেমস রেকর্ড ভেঙ্গে স্বর্ণ পদক লাভ করেন। অলিম্পিকে রৌপ্যপদক জয় এখনও অবধি তাঁর সবচেয়ে বড় সাফল্য।

প্রাথমিক জীবন
-------------

চানু আদি মণিপুরী পরিবারে ৮ আগস্ট ১৯৯৪ সালে ইম্ফল হতে ১৫ কিমি পূর্বে নংপোক কাকিং, ইম্ফল ইস্ট, মণিপুরে জন্মগ্রহণ করেন। দরিদ্র ঘরের সন্তান মীরাবাই জীবিকা নির্বাহের জন্য জঙ্গল থেকে কাঠ কুড়িয়ে আনতেন।

সাকারবাদী সনমাহিজম ধর্মে বিশ্বাসী পরিবারে জন্ম হলেও তিনি সকল ধর্মের দেবদেবীর আশীর্বাদ প্রার্থী।

কর্মজীবন
--------

### ২০১৪, কমনওয়েলথ গেমস, গ্লাসগো, স্কটল্যান্ড

২০১৪ সালে, গ্লাসগো, স্কটল্যান্ডে, অনুষ্ঠিত কমনওয়েলথ গেমসে চানু ৪৮ কেজি ওজন শ্রেণীতে রৌপ্য পদক জিতেছেন।

### ২০১৬ রিও অলিম্পিকস

চানু মহিলাদের ৪৮ কেজি ওজন শ্রেণীতে ২০১৬ রিও অলিম্পিকের জন্য যোগ্য হন কিন্তু তিনি এই ইভেন্টটি শেষ করতে ব্যর্থ হন কারণ তিনি ক্লিন ও জার্ক অধ্যায়টির তিনটি প্রচেষ্টার যে কোনওটিতে ওজন উত্তোলন করতে ব্যর্থ হন। 

### ২০১৭, বিশ্ব ওয়েট লিফ্টিং চ্যাম্পিয়নশিপস, অ্যানাহিম, ক্যালিফোর্নিয়া

২০১৭ সালে, অ্যানাহিম, মার্কিন যুক্তরাষ্ট্র, অনুষ্ঠিত বিশ্ব ওয়েট লিফ্টিং চ্যাম্পিয়নশিপসে, চানু, ১৯৪ মোট কেজি (স্নেচে ৮৫ কেজি এবং ক্লিন ও জার্কে ১০৯ কেজি) উত্তোলন করে গেমস রেকর্ড ভেঙ্গে স্বর্ণ পদক লাভ করেন।
তার উত্তোলন করা ১৯৪ মোট কেজি, একটি নতুন বিশ্ব রেকর্ডও। এর আগে এই কৃতিত্ব অর্জন করেছিল ভারতীয় ভারোত্তোলক কর্ণম মালেশ্বরী, চানু দ্বিতীয় ভারতীয় ভারোত্তোলক যিনি এই কৃতিত্ব অর্জন করলেন।

### ২০১৭, কমনওয়েলথ সিনিয়র ভারোত্তোলেন চ্যাম্পিয়নশিপস, গোল্ড কোস্ট, অস্ট্রেলিয়া

২০১৭ সালে, গোল্ড কোস্ট, অস্ট্রেলিয়া অনুষ্ঠিত অস্ট্রেলিয়ার কমনওয়েলথ সিনিয়র ভারোত্তোলেন চ্যাম্পিয়নশিপে চানু স্বর্ণ পদক জিতেছিলেন এবং ২০১৮ কমনওয়েলথ গেমস প্রতিযোগিতায় অংশগ্রহণ শুনিশ্চিত করেন।

### ২০১৮, কমনওয়েলথ গেমস, গোল্ড কোস্ট, অস্ট্রেলিয়া

২০১৮ সালে, গোল্ড কোস্ট,অস্ট্রেলিয়াতে, অনুষ্ঠিত কমনওয়েলথ গেমসে, চানু, ১৯৬ মোট কেজি (স্নেচে ৮৬ কেজি এবং ক্লিন ও জার্কে ১১০ কেজি) উত্তোলন করেন  এবং গেমস রেকর্ড ভেঙ্গে স্বর্ণ পদক জিতে নেন। 

### ২০২১, এশিয়ান ওয়েটিলিফটিং চ্যাম্পিয়নশিপ

২০২১ সালের এপ্রিল মাসে আয়োজিত এশিয়ান ওয়েটলিফটিং চ্যাম্পিয়নশিপে মীরাবাই স্ন্যাচে ৮৬ কেজি এবং ক্লিন ও জার্কে ১১৯ কেজি অর্থাত মোট ২০৫ কেজি উত্তোলন করে ব্রোঞ্জ পদক জয়লাভ করেন। ক্লিন ও জার্কে ১১৯ কেজি উত্তোলনের মাধ্যমে তিনি নতুন জাতীয় রেকর্ড ও বিশ্বরেকর্ড গড়েন। এছাড়াও এটা তার ব্যক্তিগত শ্রেষ্ঠ পারফরমেন্স। 

### ২০২০ গ্রীষ্মকালীন অলিম্পিক

২০২১ সালে অনুষ্ঠিত টোকিও অলিম্পিক ২০২০তে ৪৯কেজি বিভাগে রৌপ্য পদক জিতেছেন। ২০২কেজি ওজন তুলে এই রৌপ্য পদক পান তিনি। তিনি ভারতের জন্য **ষষ্ঠ** অলিম্পিক রৌপ্য পদকপ্রাপ্ত ব্যক্তিত্ব। কর্ণম মালেশ্বরী-র পর তিনি **দ্বিতীয়** ভারতীয় ভারোত্তোলক যিনি অলিম্পিক পদক পান।

পুরস্কার
--------

২০১৮ সালে, মণিপুরের সরকার চানুকে সংবর্ধনা দেয় এবং মণিপুরের মুখ্যমন্ত্রী এন. বীরেন সিংহ, তাকে ২০ লাখ টাকা পুরস্কার প্রদান করেন।  সেই বছরেই চানুকে ভারত সরকার পদ্মশ্রী পুরস্কার দ্বারা সন্মানিত করে।

তথ্যসূত্র
---------

1. ↑  "Lifter Sanjita Khumukcham wins India`s first gold medal at 2014 Commonwealth Games"। ২৪ জুলাই ২০১৪। ২৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৭ মে ২০১৮।
2. ↑  "Rio Olympics 2016: India's Saikhom Mirabai Chanu fails to complete weightlifting event"। First Post। ৭ আগস্ট ২০১৬। সংগ্রহের তারিখ ৮ আগস্ট ২০১৬।
3. 1 2 3  "Mirabai Chanu wins gold at world Weightlifting Championships"। ৩০ নভেম্বর ২০১৭।
4. ↑  "Mirabai Won Gold"।
5. ↑  "Highlights, Commonwealth Games 2018 Gold Coast: Weightlifters Mirabai Chanu, P Gururaja bring India glory on Day 1 - Sports News , Firstpost"। *Firstpost*। সংগ্রহের তারিখ ১৮ মে ২০২১।
6. ↑  DelhiApril 18, India Today Web Desk New; April 18, 2021UPDATED:; Ist, 2021 00:16। "Mirabai Chanu sets world record in clean and jerk to win bronze medal at Asian weightlifting Championships"। *India Today*। সংগ্রহের তারিখ ১৮ মে ২০২১।
7. ↑  "World weightlifting champion Mirabai gets Rs 20 lakh"। *Zee News* (ইংরেজি ভাষায়)। ২০১৮-০১-২৭। সংগ্রহের তারিখ ২০১৮-০১-২৯।
8. ↑  "Padma awards 2018 announced, MS Dhoni, Sharda Sinha among 85 recipients: Here's complete list"। India TV। ২৫ জানুয়ারি ২০১৮। সংগ্রহের তারিখ ২৬ জানুয়ারি ২০১৮।